CELEX: 62011TN0384
Language: et
Date: 2011-07-22 00:00:00
Title: Kohtuasi T-384/11: 22. juulil 2011 esitatud hagi — Safa Nicu Sepahan versus nõukogu

24.9.2011   
            
            
               ET
            
            
               Euroopa Liidu Teataja
            
            
               C 282/31
            
         22. juulil 2011 esitatud hagi — Safa Nicu Sepahan versus nõukogu
   (Kohtuasi T-384/11)
   2011/C 282/63
   Kohtumenetluse keel: inglise
   
      Pooled
   
   
      Hageja: Safa Nicu Sepahan (Isfahan, Iraan) (esindaja: advokaat A. Bahrami)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tuvastada, et nõukogu 25. oktoobri 2010. aasta määruse (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT L 281, lk 1), mida on muudetud nõukogu 23. mai 2011. aasta rakendusmäärusega (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 136, lk 26), VIII lisa punkt 19 on tühine;
            
         
               —
            
            
               tuvastada, et kostja rikkus ELTL artiklit 265, kui jättis läbi vaatamata hageja 7. juuni 2011. aasta taotluse punkti 19 ülevaatamiseks;
            
         
               —
            
            
               kohustada kustutama hageja nimi EL sanktsioonide loetelust;
            
         
               —
            
            
               mõista hageja kasuks välja hüvitis, mille summa määratakse kindlaks käesolevas menetluses, kuid mitte vähem kui 2 000 000,00 eurot; ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et nõukogu tegi ilmse hindamisvea, kuna hageja nime kandmine isikute ja üksuste loetellu, kelle suhtes kohaldatakse piiravaid meetmeid, on väär, eksitav, ebatäpne, mittetäielik ja seega selgelt õigusvastane.
            
         
               2.
            
            
               Teine väide, et nõukogu ei ole ilmselgelt esitanud põhjendusi, miks kanti hageja nimi isikute ja üksuste loetellu, kelle suhtes kohaldatakse piiravaid meetmeid.